Juan Bautista Spotorno

Juan Bautista Spotorno (født 13. september 1832, død 29. oktober 1917) 
var opprørspresident på Cuba i perioden 1875–1876.

 Biografi 
Spotorno ble født 13. september 1832 og vokste opp i en italiensk familie i Trinidad, Cuba. Han gikk først på skole i Italia og flyttet senere til USA. Der studerte han medisin, men avbrøt studiene og flyttet tilbake til  Cuba.

Fra 1863 var han rådmann i Trinidad og leder for det første kavalleri i den spanske militsen. I februar 1870 ble han forfremmet til oberst. I 1871 dro han til provinsen Puerto Principe i følge med generalmajor Ignacio Agramonte. i 1873 ble han innvalgt i Representantenes Hus i Las Villas.

Etter at president Salvador Cisneros Betancourt trakk seg i 1875 ble Spotorno utnevnt til fungerende president fra 29. juni 1875. På under ett år utviklet han styresettet i positiv retning, og han fikk gjennomført nyvalg til Representantenes Hus. Den 21. mars 1876 trakk han seg som president til fordel for Tomás Estrada Palma og gjenopptok virksomheten i Representantenes Hus.

Etter Den cubanske uavhengighetskrigen ble han medlem av Cubas liberale parti og kjempet for Cubas uavhengighet.

Spotorno døde 29. oktober 1917. Store menneskemengder deltok i begravelsen og berømmet ham for hans ærlighet og integritet.

 Referanser 

Kategori:Cubanske presidenter

Kategori:Personer fra provinsen Sancti Spiritus